open-index/open-wikipedia-markdown huggingface dataset:
Nvidia

**Nvidia Corporation** ( ) (უფრო მეტად ცნობილი, როგორც **Nvidia**, სტილიზებული როგორც **NVIDIA**, **nVIDIA** ან **nvidia**) — ტექნოლოგიების ამერიკული კომპანია, რომლის სათაო ოფისი მდებარეობს სანტა-კლარაში (კალიფორნია). იგი აწარმოებს გრაფიკის დამუშავების ერთეულებს (GPU) თამაშებისთვის, კრიპტოვალუტისთვის და პროფესიონალური ბაზრებისთვის, როგორიც არის SoC-ები მობილური კომპიუტერები და საავტომობილო ბაზარი. მისი ძირითადი პროდუქტია „GeForce“, Advanced Micro Devices-ის (AMD) „Radeon“-ის კონკურენტი. ვიდეო თამაშების ინდუსტრიაში Nvidia-მ პოზიციები გაამყარა Shield Portable-ის, Shield Tablet-ის და Shield Android TV-ის შექმნით.

## რესურსები ინტერნეტში
* 
* Nvidia.com - დრაივერების ჩამოსატვირთი საიტი

## სქოლიო

კატეგორია:NASDAQ-ზე აღრიცხული კომპანიები
კატეგორია:აშშ-ის კომპიუტერული კომპანიები
კატეგორია:1993 წელს დაარსებული კომპანიები
კატეგორია:1993 წელს დაარსებული ტექნოლოგიური კომპანიები
კატეგორია:ვიდეო თამაშების კომპანიები ამერიკის შეერთებულ შტატებში
ჰაჯილარი

300პქ|მინი|მარჯვნივ|ქანდაკებები ჰაჯილარიდან.
**ჰაჯილარი**, **კაჯლერი** (, ) — ნეოლით-ენეოლითის ხანის მრავალფენიანი ნამოსახლარი სამხრეთ-დასავლეთ თურქეთში, ქალაქ ბურდურიდან დასავლეთით 25 კმ-ზე. 1957-60 წლებში გათხარა ბრიტანელთა ექსპედიციამ ჯეიმზ მელაარტის ხელმძღვანელობით. ქვედა ფენა (უკერამიკო ნეოლითი, ძვ. წ. VII ათასწლეულის პირველი ნახევარი) ყამირზე დაარსებული პატარა ნამოსახლარის შვიდი საამშენებლო ჰორიზონტისაგან შედგება, სადაც დადასტურეულია ქვის საძირკველზე ალიზით ნაგები ოთხკუთხა შენობები. იატაკი მოლესილი, წითელი საღებავით შეღებილი და ზოგჯერ მარტივი გეომეტრიული ორნამენტით იყო შემკული. ღია ეზოებში იდგა კერები, ღუმელები და თიხით ნალესი მარცვლეულის შესანახი სათავსები. აღმოჩენილია ქვის (მარმარილოს) ჭურჭლის ფრაგმენტები, ძვლის სადგისები, კაჟისა და შემოტანილი ობსიდიანის იარაღი, ძირითადად ნამგლის ჩასართები და ერთი გახეხილ-გაპრიალებული ცული. ნამოსახლარზე სამარხები არ გამოვლენილა, მაგრამ ზოგიერთი შენობის იატაკზე აღმოჩენილია ადამიანის თავის ქალები, რაც წინაპართა კულტზე მიუთითებს. ნაპოვნია თხის, ცხვრის, მსხვილი რქოსანი საქონელისა და ირმის ძვლები, მაგრამ მხოლოდ ძაღლი ჰყავდათ მოშინაურებული. ორმწკრივი კილიანი ქერის, ასლის, ოსპისა და ველური ცალმარცვალა ხორბლის ნაშთების აღმოჩენა მიწათმოქმედების არსებობაზე მიუთითებს. გარკვეული დროის შემდეგ (ძვ. წ. V ათასწლეულის შუა წლები) იმავე ადგილას არსებობდა გვიანდელი ნეოლითის ხანის დიდი ნამოსახლარი (IX-VI საამშენებლო ჰორიზონტები), რომელსაც მისდევს ადრინდელი ენეოლითური სოფლის ხუთი საამშენებლო ჰორიზონტი (V-I). ნეოლითურ ფენებში გამოვლენილია დიდი (10X6 მ) ოთხკუთხა შენობები, რომლებიც ალიზითაა ნაგები ქვის საძირკველზე. განვითარებული ჩანს ურწყავი მიწათმოქმედება. ნაპოვნია ასლის, ცალმარცვალა ხორბლის, უკილო ქერის, ბარდისა და ოსპის მარცვლები. თიხის ჭურჭელი მრავალრიცხოვანია. აღმოჩენილია აგრეთვე ზოომორფული სარიტუალო და ადამიანის თავის მოყვანილობის ჭურჭელი. მოხატული კერამიკა იშვიათად გვხვდება. განსაკუთრებით საყურადღებოა აქ (ძირითადად კი VI ჰორიზონტში) აღმოჩენილი თიხის ქანდაკებები, რომლებიც უპირატესად ქალს გამოსახავს.

ადრინდელი ენეოლითური ხანის ყველა ფენა გამაგრებულ, ალიზის გალავანშემოვლებულ სოფლებს წარმოადგენს. ოთხკუთხა სახლები ალიზითა და ხითაა ნაგები. V-II ჰორიზონტებში მონოქრომულთან ერთად ფართოდ ვრცელდება წითელი საღებავით, ძირითადად გეომეტრიული სახეებით მოხატული კერამიკა. კაჟის, ობსიდიანისა და ძვლის ნაწარმი ყველა ფენაში ნეოლითური იერისაა, მაგრამ შედარებით იშვიათია. კაჟის ნამგლის ჩასართები რქის ბუდეშია ჩასმული. გვხვდება გახეხილ-გაპრიალებული ქვის ცული, ლახტისთავები და სხვ. ჩანს სპილენძის არსებობის კვალი. სამარხები მცირე რაოდენობითაა აღმოჩენილი ძირითადად ნაგებობათა შორის ფართობზე.

ძვ. წ. VI-V ათასწლეულების მიჯნაზე ნამოსახლარზე ცხოვრება საბოლოოდ შეწყდა.

## იხილეთ აგრეთვე 
* ჩათალჰოიუქი
* დედაღვთაება

## ლიტერატურა 
## რესურსები ინტერნეტში 
* საიტი ჰაჯილარზე

კატეგორია:თურქეთის არქეოლოგიური ძეგლები
Biophilia (ალბომი)

***Biophilia*** — ისლანდიელი მომღერალ და მუსიკოს ბიორკის მეშვიდე სტუდიური ალბომი. იგი გამოვიდა 2011 წლის 5 ოქტომბერს, ლეიბლზე One Little Indian Records, აშშ-ში Nonesuch Records-ის, ხოლო მსოფლიოს სხვა ქვეყნებში – Universal Music Group-ის დისტრიბუციით. ბიორკი ალბომზე მუშაობდა, როგორც კონცეპტუალურ ნაშრომზე, ისლანდიის 2008–2011 წლების ფინანსური კრიზისის პერიოდში. სიმღერებში მიმოიხილება ბუნების, მუსიკის და ტექნოლოგიის კავშირები. ცნობილი, როგორც პირველი „აპლიკაციური ალბომი“, *Biophilia* არის მულტიმედიური პროექტი, რომელიც გამოვიდა რამდენიმე სხვა აპლიკაციის სერიის პარალელურად, ალბომის თემების მუსიკათმცოდნეობის თემებთან დაკავშირებით. ამას მოჰყვა საგანმანათლებლო სახელოსნოების სერია მსოფლიოს ოთხ კონტინენტზე.

ალბომიდან, მის ოფიციალურად გამოსვლამდე, გამოიცა ოთხი სინგლი. „Crystalline“, ჩაწერილი ინგლისურ დაბსტეპ-დუეტ 16bit-თან ერთად, გამოვიდა 2011 წლის 28 ივნისს, როგორც პირველი სინგლი. მას ახლდა ვიდეო, გადაღებული მიშელ გონდრის მიერ, რომელსაც მანამდე ბიორკთან უკვე მრავალჯერ უთანამშრომლია. შემდეგ იყო „Cosmogony“, „Virus“ და „Moon“. ალბომის გამოშვებას აგრეთვე მოჰყვა ტურნე Biophilia Tour, რომელიც დაიწყო მანჩესტერის საერთაშორისო ფესტივალზე 2011 წლის ივნისში გამოსვლით და დასრულდა 2013 წელს. ალბომის დამატებითი სიმღერა, „Náttúra“, 2008 წელს, როდესაც პროექტზე მუშაობა დაწყებული იყო, უკვე გამოიცა. მას შემდეგ, რაც *Biophilia*-მ გაჟონა ინტერნეტში, „Náttúra“ ალბომში დამატების სახით შეიტანეს.

კრიტიკოსებისგან აღიარების გარდა, *Biophilia* სხვადასხვა გამოცემის მიერ დასახელდა 2011 წლის ერთ-ერთ საუკეთესო ალბომად. 2013 წელს იგი ნომინირებული იყო გრემის ჯილდოზე და მიიღო ჯილდო საუკეთესო დიზაინის კატეგორიაში. მსოფლიოს მასშტაბით იგი მოხვდა ყველა ჩარტის საუკეთესო 40-ეულში, ხოლო ისლანდიაში, საფრანგეთში და დანიაში პირველ პოზიციამდე მიაღწია. 2014 წელს *Biophilia* იქცა პირველ აპლიკაციად, რომელიც ნიუ-იორკის ხელოვნების თანამედროვე მუზეუმის მუდმივ ექსპონატად იქცა.

*Biophilia*-ს 2011 და 2012 წლებში მოჰყვა რემიქსების ორი სერია, შეტანილი *Bastards*-ში  (2012), ხოლო მუსიკალური ვიდეოების სახით გამოუშვეს „Moon“, „Crystalline“, „Hollow“ და „Mutual Core“. ალბომის ჩაწერის შესახებ მომზადდა დოკუმენტური ფილმი *When Björk Met Attenborough*, ხოლო საკონცერტო გამოსვლები ასახულია 2014 წლის ფილმში *Biophilia Live*.

## სიმღერების სია
## ჩარტები
### ყოველკვირეული ჩარტები
### წლის საბოლოო ჩარტები
### გაყიდვები
## გამოცემის ისტორია
## შენიშვნები
## რესურსები ინტერნეტში
* *Biophilia* საიტზე bjork.com

## სქოლიო 
კატეგორია:ბიორკის ალბომები
კატეგორია:2011 წლის ალბომები
კატეგორია:One Little Indian Records-ის ალბომები
კატეგორია:Polydor Records-ის ალბომები
მილცინის სახლი

**მილცინის სახლი** () — XIX საუკუნის სამოქალაქო არქიტექტურის ძეგლი და კულტურული მემკვიდრეობის ობიექტი, რომელიც მდებარეობს დონის როსტოვში, როსტოვის ოლქი, რუსეთის ფედერაცია. 

სახლის მისამართი: რუსეთის ფედერაცია, როსტოვის ოლქი,  დონის როსტოვი, თავდაცვის ქუჩა 48/18.

## ისტორია 
სახლი კულტურული მემკვიდრეობის ძეგლების სიაში შეიყვანეს მის მფლობელის თევდორე ივანეს ძე მილცინის სახელით. მილცინი დაკავებული იყო ხორბლის ვაჭრობით და საბანკო საქმით. 30 წლის განმავლობაში თევდორე მილცინი მუშაობდა ქალაქის საზოგადოებრივ ბანკში, სადაც დროის დიდი ხნის მანძილზე მუშაობდა დირექტორის თანამდებობაზე. ჰქონდა დონის როსტოვის საპატიო მოქალაქის წოდება და დაკავებული იყო ქველმოქმედებით. 1913 წელს გავრცელდა ინფორმაცია, რომ თევდორე მილცინი, როგორც ბანკიის დირექტორი ჩართული იყო დიდი რაოდენობის თანხის გაფლანგვაში.

მისი სახლი - არქიტექტურის ძეგლი, აგებულია XIX საუკუნის დასასრულს. მილცინის სახლს ქალაქის ისტორიული ნაწილის ცენტრს უწოდებენ, რომელიც გავლენას ახდენს მიმდებარე შენობის ფორმირებაზე. შენობას ჰყავს ადგილობრივი კატეგორიის დაცვა.

2001 წლის 9 იანვრის № 2 დადგენილების მიხედვით დაადგინეს კულტურული მემკვიდრეობის ობიექტის ზონის საზღვრები.

დონის როსტოვის მიწის ქონების დეპარტამენტმა 2010 წლის 12 მარტს მიიღო განკარგულება № 834, რომელიც ეხებოდა მილცინის შემოსავლების სახლის მუნიციპალიზაციას.

სარდაფის რეკონსტრუქციის პერიოდში მილცინის სახლის საძირკველში აღმოაჩინეს მრავალსართულიანი სარდაფები, რომლებიც გაყვანილი იყო მიწაში. სავარაუდოდ იგი უნდა ყოფილიყო დონის როსტოვის მიწისქვეშა გაყვანილობების ნაწილი.

## აღწერა 
შენობის არქიტექტურული სტილი ამახასიათებელია ცალკე მდგომი სახლებისათვის, რომლებიც შენდებოდა 1917 წლის რევოლუციამდე დონის როსტოვში.  პირველ სართულზე განთავსებულია სავაჭრო სათავსოები, სახლი გაფორმებულია ნეოკლასიკური მიმართულების ეკლექტიკის ელემენტებით.

## გალერეა 

Apartment house of F. I. Myltsyn.png|მილცინის სახლი 2012წელს
Apartment house of F. I. Myltsyn2.png|მილცინის სახლის ფასადი
Доходный дом Мыльцына - вид с пр. Семашко.JPG|მეორე სართული
Стена здания по ул. Обороны.JPG|სახლის კედელი
Фасад здания по пр-т. Семашко.JPG|სახლის ფასადი

## სქოლიო
კატეგორია:დონის როსტოვის ღირსშესანიშნაობები
პივოვაროვოის სახლი

**პივოვაროვოის სახლი** () — კულტურული მემკვიდრეობის ობიექტი, რომელიც მდებარეობს დონის როსტოვში, როსტოვის ოლქი, რუსეთის ფედერაცია. კულტურული მემკვიდრეობის ობიექტი საოლქო ინსპექციის № 191 ბრძანების თანახმად ისტორიისა და კულტურის ძეგლია 2004 წლის 29 დეკემბრიდან. თუ ვისი პატივისცემის ნიშნად მიიღო ნაგებობამ აღნიშნული სახელწოდება - უცნობია. 

სახლის მისამართი: რუსეთის ფედერაცია, როსტოვის ოლქი, დონის როსტოვი, შაუმიანის ქუჩა № 45/28.

## ისტორია 
პივოვაროვოის შემოსავლების სახლი აგებულია XIX საუკუნის ბოლოსა და XX საუკუნის დასაწყისში ექიმ პეტრე პავლეს ძე ჩუბუხჩიევის მიერ. სახლი იყო მის პირად საკუთრებაში 1915 წლამდე. სახლში, რომელიც მისი საკუთრების მახლობლად მდებარეობდა განთავსებული იყო საექიმო კაბინეტი კანისა და ვენერიული დაავადებების სამკურნალოდ. ახლოსვე მდებარეობდა კიდევ ერთი დანტისტ რევიჩისა და როზოვსკო-სულიკოვის საექიმო კაბინეტი. აქვე ასევე მუშაობდა ტრაპიზონელი აბრამოვის კანტორა. რომელიც შემონახულია XXI საუკუნემდე. 

2013 წელს ცნობილი გახდა, რომ უნდა მომხდარიყო შენობის ნაწილობრივი რეკონსტრუქცია ოფიციალური თანხმობის გარეშე, რაც კავშირში იყო ობიექტის სტატუსთან.  შენობის პირველი სართული არენდით გადაეცა კაფეს. 2013 წლის აპრილში გავრცელდა ინფორმაცია, რომ შენობის  საძირკველთან მიმდინარეობდა კანალიზაციის სარემონტო სამუშაოები, სადაც არ იყო დაცული არანაირი საკანონმდებლო ნორმები. მიმდინარე სამუშაოების შედეგად, ადგილობრივი მაცხოვრებლების სიტყვებით, შენობებში კედლებზე გაჩნდა ბზარები. როსტოვის ოლქის კულტურის სამინისტროს თანამშრომლებმა დააფიქსირეს სახელმწიფოს მიერ დაცული ობიექტის მთლიანობის დარღვევის ფაქტი.

## სქოლიო
კატეგორია:დონის როსტოვის ღირსშესანიშნაობები
ხაჯაევის სახლი

**ხაჯაევის სახლი** () — რეგიონალური მნიშვნელობის ისტორიისა და კულტურის ობიექტი, რომელიც მდებარეობს დონის როსტოვში, როსტოვის ოლქი, რუსეთის ფედერაცია.

სახლის მისამართი: რუსეთის ფედერაცია, როსტოვის ოლქი, დონის როსტოვი, სოციალისტური ქუჩა № 65.

## ისტორია 
ხაჯაევის საცხოვრებელი სახლი აგებულია XX საუკუნის დასაწყისში მოდერნის სტილში. 1913 წელს შენობის მფლობელი გახდა გ. ნ. ხაჯაევი.

## არქიტექტურა 
ხაჯაევის საცხოვრებელი სახლი, რომელიც მდებარეობს როსტოვის ოლქის ქალაქ დონის როსტოვის სოციალისტურ ქუჩაზე, წარმოადგენს ორსართულიან აგურის ნაგებობას, რომელიც აგებულია მოდერნის სტილში. შენობას აქვს რუსული ასო П-ს ფორმა. შენობა ორი სართულია, სარდაფით და მრავალფერდიანი სახურავით. შელესილია, გაფორმებულია ორიგინალური ფასადის დეკორით. 

შენობის ფასადი არის ასიმეტრიული. ფასადის არქიტექტურული გაფორმება განისაზღვრება ტრადიციული თაბაშირისა და სტილიზებული დეკორირების კომბინაციით, ასევე გაფორმებულია კერამიკული ფილებით, რომელიც ჟანგმიწის ფერებშია გადაწყვეტილი.

პირველი სართულის ფანჯრები გაფორმებულია П-ს სახის სანდრიკებით და ციხესიმაგრის ქვით. მეორე სართულის ფანჯრების სანდრიკები კი ოვალურია. მთავარი შესასვლელის თავზე აივანია. სართულებს შორის თეთრად შეღებილი ქამარია. 

ფასადის გაფორმებაში გამოყენებულია ფლორისა და ფაუნის მოტივები. ფრიზების გაფორმებაში გამოყენებულია ფოთლები და ყვავილები. 

შენობა არის XX საუკუნის დასაწყისის სამოქალაქო არქიტექტურის ძეგლი.

## ლიტერატურა
* Лобжанидзе В., Лаптев Г., Кустов В. Путешествия по старому Ростову. Часть II. Ростов-на-Дону, 2001 г.
* Весь Ростов и Нахичевань-на-Дону на 1913 год. Харьков. 1913. с. 221.

## რესურსები ინტერნეტში
* Перечень объектов культурного наследия регионального значения г. Ростова-на-Дону
* Стиль модерн в Ростове
* Жилой дом Ходжаева 

კატეგორია:დონის როსტოვის ღირსშესანიშნაობები
დასტა

**დასტა** — აღმოსავლური მუსიკალური საკრავების დამკვრელთა მცირე ანსამბლი. შედგება ორი ზურნისა ან ორი დუდუკისა  და დოლისაგან. მელოდიას ასრულებს ერთი მეზურნე —„უსტა“ — ოსტატი, მეორე მეზურნე —„დამქაში“ — მელოდიას ბურდონული ბანით მიჰყვება კილოს ძირითად საფეხურებზე. მედოლე დახელოვნებული მომღერალიცაა. დასტის რეპერტუარი მრავალფეროვანია; ასრულებენ უმთავრესად საყოფაცხოვრებო, ლირიკულ-სატრფიალო, სალაღობო, საცეკვაო მუსიკას.

დასტა საქართველოში აღმოსავლეთი ქვეყნებიდან შემოვიდა XVII საუკუნეში. იგი ყარაჩოხელებისა და თავადიშვილების დროსტარების განუყრელი თანმხლები იყო. დასტა თანდათანობით განვითარდა და გამდიდრდა ქართული რეპერტუარით. ანსამბლმა განსაკუთრებულ წარმატებას XX საუკუნის 30-იან წლებში მიაღწია, როდესაც  ცნობილმა ხალხურმა მომღერალმა ანა ვარდიაშვილმა მას მესამე დუდუკი დაუმატა. ამიერიდან დასტამ იწყო სამხმიანი ქართული სიმღერების შესრულება და დიდი პიპულარობა მოიპოვა საქართველოშიც და მის საზღვრებს გარეთ. თბილისში განსაკუთრებული პოპულარობით სარგებლობდა ხაჩიკ ტალგაუკოვის და ქსოვრელების დასტები, ანსამბლი „სოინარი“. დასტის თანხლებით მღეროდნენ ანა ვარდიაშვილი და ნინო დადიანი.

## ლიტერატურა
კატეგორია:მუსიკალური ჯგუფები
კატეგორია:ხალხური მუსიკა
კატეგორია:ქართული ხალხური მუსიკა
მერი

**მერი** ( — ზემდეგი  — უფროსი, თუმცა ლათინურ ენაზე ეს არის magister, ანუ მთლიანობაში — magister burgi ან burgimagister) ან **ქალაქის თავი** — ადმინისტრაციის მეთაური, დასახლებული პუნქტის აღმასრულებელი ხელისუფლების მეთაური, უფრო მეტად ქალაქის, ზოგიერთ ქვეყნებში მცირე რეგიონისაც (მაგალითად, ლიეტუვაში მერი ხელმძღვანელობს რაიონულ თვითმმართველობებსაც).

მერი შეიძლება იყოს დანიშნული ან არჩეული საჯარო მოხელე.

თანამდებობის დასახელება წარმოშობილია ლათინური სიტყვისაგან , რაც ნიშნავს „იმას, რომელიც დიდია“ (თანამედროვე ლათინური — magister).

## ლიტერატურა 
* *ზურაბიშვილი, დ.*, *გობრონიძე გ.*, სამოქალაქო განათლების ლექსიკონი, საიას იურიდ. განათლ. ხელშეწყობის ფონდი, თბ., 2011. ISBN 978-9941-0-3354-4.

## რესურსები ინტერნეტში
* Comparative database of European mayors

კატეგორია:მერები
კატეგორია:სახელმწიფო აპარატი
ტოსიკო იუასა

**ტოსიკო იუასა** (; დ. 11 დეკემბერი, 1909 — გ. 1 თებერვალი, 1980) — პირველი იაპონელი ქალი ფიზიკოსი. მოღვაწეობდა საფრანგეთში, ბირთვული ფიზიკის დარგში. 

## ადრეული წლები და განათლება
ტოსიკო იუასა დაიბადა 1909 წლის 11 დეკემბერს, ტაიტოში, ტოკიო. მისი მამა იაპონიის საპატენტო ბიუროში მომუშავე ინჟინერი იყო, ხოლო დედა — ტრადიციული, განათლებული ოჯახის წარმომადგენელი. ოჯახის შვიდი შვილიდან, ტოსიკო მეექვსე იყო. 1927-1931 წლებში, იუასა ტოკიოს ქალთა უმაღლესი პედაგოგიური სკოლის სამეცნიერო განყოფილებაში სწავლობდა (დღევანდელი ოტიანომიძუს უნივერსიტეტი). შემდგომ, მან ტოკიოს ბუნრიკას უნივერსიტეტში (დღევანდელი ცუკუბის უნივერსიტეტი), ფიზიკის განყოფილებაში განაგრძო სწავლა. 1934 წელს, სწავლის დასრულების შემდეგ, იგი პირველი იაპონელი ქალი ფიზიკოსი გახდა. 

## კარიერა
1934 წელს, იუასამ ბუნრიკას უნივერსიტეტში, ნახევარ განაკვეთზე მომუშავე ვიცე-ასისტენტად დაიწყო მუშაობა, სადაც კვლევებს ატარებდა მოლეკულური სპექტროსკოპიის დარგში. 1935 წელს, იგი ტოკიოს ქალთა ქრისტიანულ კოლეჯის ლექტორად დაინიშნა, სადაც 1937 წლამდე განაგრძო მუშაობა. შემდეგ წელს, იუასა ტოკიოს ქალთა უმაღლესი პედაგოგიური სკოლის დოცენტი გახდა. 

იუასა შთაგონებული იყო ირენ და ფრედერიკ ჟოლიო-კიურების მიერ პარიზში, კიურის ინსტიტუტში ხელოვნური რადიოაქტიურობის აღმოჩენით. ტოკიოში კვლევებთან დაკავშირებით არსებული რთული პირობების გამო, მიუხედავად იმისა, რომ მეორე მსოფლიო ომი ევროპაში უკვე დაწყებული იყო, 1940 წელს, იგი პარიზში გადავიდა. ტოსიკო იუასა კოლეჯ-დე-ფრანსში, ფრედერიკ ჟოლიო-კიურთან ერთად მუშაობდა, სადაც იგი ხელოვნური რადიოაქტიური ბირთვების მიერ წარმოქმნილ ალფა და ბეტა-ნაწილაკებს და ბეტა-ნაწილაკების ენერგეტიკულ სპექტრს იკვლევდა. დისერტაციით — „Contribution à l'étude du spectre continu des rayons β− émis par les corps radioactifs artificiels“ (ხელოვნური რადიოაქტიურობით წარმოქმნილი უწყვეტი ბეტა-გამოსხივების სპექტრი), 1943 წელს, იუასას მეცნიერებათა დოქტორის ხარისხი მიენიჭა.

1944 წლის აგვისტოში, ტოსიკო იუასა იძულებული გახდა, პარიზიდან ბერლინში გადასულიყო. კვლევითი საქმიანობა, მან ჰუმბოლდტის უნივერსიტეტის ლაბორატორიაში განაგრძო და შეიმუშავა საკუთარი ბეტა-გამოსხივების სპექტრომეტრი. 1945 წელს, საბჭოთა ხელისუფლებამ მას იაპონიაში დაბრუნება უბრძანა. გამგზავრებისას, საკუთარი სპექტრომეტრი, იუასას ზურგზე ჰქონდა დამაგრებული. მშობლიურ ქალაქში დაბრუნებისთანავე, იგი ტოკიოს ქალთა უმაღლეს პედაგოგიურ სკოლაში დაბრუნდა, უკვე როგორც პროფესორი. მას არ შეეძლო დაუსრულებელი კვლევების გაგრძელება, ვინაიდან, ამერიკის შეერთებული შტატების საოკუპაციო ძალამ იაპონიაში ბირთვული კვლევა აკრძალა. 1946-1949 წლებში, იუასა რიკინა-ნისენის კვლევით ინსტიტუტში, კატალიზატორზე დაფუძნებულ მეცნიერებებზე მუშაობდა და პარალელურად, 1948-1949 წლებში — ლექციებს კითხულობდა კიოტოს უნივერსიტეტში.

## გარდაცვალება
1980 წლის იანვარში, ტოსიკო იუასა რუანში მდებარე ერთ-ერთ საავადმყოფოში მოათავსეს. ამავე წლის 1 თებერვალს, 70 წლის ასაკში, იგი სიმსივნისგან გარდაიცვალა.

## სქოლიო
კატეგორია:იაპონელი ფიზიკოსები
სამხრეთის კარის ეგვტერი

**სამხრეთის კარის ეგვტერი** () — არქიტექტურული ნაგებობა, რომელიც დაგეგმილია აშენდეს დონის როსტოვის სანაპიროს ქუჩაზე. პირველი ქვა ეგვტერის საძირკველში ჩადეს 2016 წელს ქალაქიში მიმდინარე ფესტივალის დროს. 

## ისტორია 
როსტოვის სანაპიროზე „სამხრეთის კარის“ ეგვტერის ასაშენებლად, საჭირო იყო შეეტანათ ცვლილება კონცესიურ შეთანხმებაში, რომელიც დაიდო 2013 წელს 32 წლის ვადით. ეგვტერი ააშენეს პავილიონის მაგივრად. ადრე კი ვარაუდობდნენ, რომ სანაპიროზე აშენდებოდა ხუთი კაფე და მოხდებოდა მოქმედი სამგზავრო ნავმისადგომის რეკონსტრუქცია, ხოლო ეკლესიის შესახვევისა და გაზეთის შესახვევს შორის უნდა განთავსებულიყო საგამოფენო პავილიონი, რომლის ფართობიც უნდა ყოფილიყო არანაკლებ 750 კვადრატული მეტრი. 

2015 წლის ივნისში გავრცელდა ინფორმაცია, რომ როსტოვის სანაპიროზე უნდა აშენებულიყო მემორიალური ეგვტერი, რომელსაც ეწოდებოდა „სამხრეთის კარი“. ეს უნდა ყოფილიყო საფეხმავლო ზონის რეკონსტრუქციის ბოლო ეტაპი, რომელიც მდებარეობდა ეკლესიის შესახვევიდან სანაპირომდე. 

2015 წელს ცნობილი გახდა, რომ ეგვტერი უნდა აგებულიყო შეცვლილი სახით, შეიცვლებოდა მოსაპირკეთებელი მასალაც. 

პირველი ქვა ეგვტერის საძირკველში ჩადეს 2016 წლის ივლისში, მაშინ როდესაც ქალაქში იმართებოდა მდინარე დონის ფესტივალი. მშენებლობას ახორციელებდა „დონის ნავმისადგომი“ საკუთარი ფინანსური უზრუნველყოფით. 2016 წელს ეგვტერის წარდგენილ პროექტს დაეთანხმა რუსეთის მართლმადიდებელი ეკლესია. 

დაგეგმილი ობიექტი არ უნდა ყოფილიყო ექვს მეტრზე მეტი სიგრძეში და ექვს მეტრზე მეტი სიგანეში, ხოლო სიმაღლე უნდა ყოფილიყო არაუმეტეს 14 მეტრისა. გასასვლელები ჩრდილო-სამხრეთით და დასავლეთ-აღმოსავლეთით უნდა ყოფილიყო გამჭოლი. სამხრეთის კარიბჭის ეგვტერის არქიტექტორი იყო ი. ი. დვორნიკოვი.

## სქოლიო
კატეგორია:დონის როსტოვის ღირსშესანიშნაობები
ლაშჩის სახლი

**ლაშჩის სახლი** () ასევე **ლივუსის სახლი** () — XX საუკუნის ტიპური სავაჭრო, საშემოსავლო სახლი, რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი მქონე ნაგებობა. თანამედროვე ეპოქაში ეს არის მრავალბინიანი საცხოვრებელი სახლი. 

მისამართი: რუსეთის ფედერაცია, როსტოვის ოლქი დონის როსტოვი, პუშკინის ქუჩა № 75.

## არქიტექტურა 
სავაჭრო სახლის ფასადი მდებარეობს პუშკინის ქუჩის წითელ ხაზში. შენობას აქვს ოთხი სართული და მანსარდა. შენობის ფასადის გაფორმება შეიცავს გოთიკური არქიტექტურის ელემენტებს. ფასადზე გამოსახულია ორი ვერტიკალური თაღი, რომლითაც გაფორმებულია კოლონის კუთხეები. თაღები ბოლოვდება მაღალი შეისრული ფრონტონებით. შენობის ძირითადი შესასვლელის თავზე განთავსებულია მცირე დეკორაციული კოლონები და მცენარეული ორნამენტები. ფანჯრის თავები გაფორმებულია ციხესიმაგრის ქვით. მესამე და მეოთხე სართულებს შორის ფასადი გაფორმებულია მცენარეული ორნამენტებით გაფორმებული ქამრით. ლაშჩის სახლის მეხუთე სართული მანსარდაა, რომელიც გაფორმებულია სამი ყრუ ფანჯრით.

## სქოლიო
კატეგორია:დონის როსტოვის ღირსშესანიშნაობები
ანა ჩოლოყაშვილი

**ანა, შარმაზანის ასული ჩოლოყაშვილი** (გ. 1716) — კახეთის დედოფალი, ერეკლე I-ის მეუღლე.

მოხსენიებულია იმამყული-ხანის აკურის შეწირულობის განახლების 1708 წლის სიგელში.

## ოჯახი
1677 წელს დაქორწინდა ერეკლე I-ზე. 1678 წელს შეეძინა შვილი დავით (II, იმამ ყული–ხანი), 1687 წელს ელენე (ელენე-ბეგუმ), 1690 წელს თეიმურაზ (II).

## რესურსები ინტერნეტში
*ანა ჩოლოყაშვილი

კატეგორია:გარდაცვლილი 1716
კატეგორია:კახეთის დედოფლები
წერა-კითხვის საზოგადოების მოამბე

**„წერა-კითხვის საზოგადოების მოამბე“** — ქართველთა შორის წერა-კითხვის გამავრცელებელი საზოგადოების ყოველთვიური ჟურნალი. გამოვიდა 1910 წელს. გამომცემელი — საზოგადოების გამგეობა. გამოიცა მხოლოდ I და II გაერთიანებული ნომერი (იანვარ-თებერვალი). დაიბეჭდა საზოგადოების მუშაობის წლიური ანგარიში, საზოგადოების სხდომებისა და კრებების ოლქები.

## ლიტერატურა 
კატეგორია:ქართულენოვანი ჟურნალები
კატეგორია:1910 წლის ჟურნალები
ჰავრილკი

**ჰავრილკი** () — სოფელი უკრაინაში. მდებარეობს პოლტავის ოლქის პოლტავის რაიონში. 2013 წელს სოფლის მოსახლეობა 9 კაცს შეადგენდა.

## რესურსები ინტერნეტში
* სოფლის ამინდი

კატეგორია:პოლტავის რაიონის სოფლები
მდიდარი ჭა

**მდიდარი ჭა** () — ისტორიისა და ბუნების ძეგლი, რომელიც მდებარეობს დონის როსტოვში, ბოგატიანოვსკის აღმართში, სადოვისა და სანაპიროს ქუჩებს შორის.

## ისტორია 
thumb|left|200px|მემორიალური დაფა
გადმოცემის თანამხად ახალგაზრდა მეფე პეტრე I გენერლებთან და კაზაკ მამასახლისებთან ერთად რუსული გემების გადაადგილებას აკვირდებოდა ტემერნიკის შესართავთან. მან დაინახა წყარო, სადაც მოიკლა წყურვილი და წამოიძახა: 
ამ ადგილმა სწორედ ასეთი გეოგრაფიული სახელწოდება მიიღო დონის მიწის პირველ გეოგრაფიულ რუკაზე, რომელიც შეიქმნა აზოვის აღების შემდეგ.

მდიდარი ჭის მახლობლად 1749 წელს დაარსდა ტემერნიკის საბაჟო, რომლის დაარსებითაც იწყება დონის როსტოვის ბიოგრაფია.

მდიდარი ჭის წყალს იყენებდნენ ჯარისკაცები, ოფიცრები და წმინდა დიმიტრი როსტოველის ციხესიმაგრის მაცხოვრებლები, ასევე უახლოესი სლობოდის, პოლუდენკის მოსახლეობა. 

წყაროს მომავალში უწოდეს ბოგატიანოვის წყარო. მისგან სათავე აიღო პირველმა წყალსადენმა, რომელიც ქალაქში ააგეს 1860 წელს. 1920-იანი წლების შუა პერიოდიდან წყაროს წყალს მხოლოდ ტექნიკური მიზნებით გამოიყენებდნენ. 

წყაროს სახელიდან მომდინარეობს ბოგატიანოვის პროსპექტის, ამჟამად ბოგატიანოვის აღმართის, სახელწოდება.

1988 წელს წყარო გამოაცხადეს ღირსსახსოვარ ადგილად, რომელიც მჭიდროდაა დაკავშირებული ქალაქ დონის როსტოვის დაარსებასთან.  

ქალაქის 250 წლის იუბილესთან დაკავშირებით წყაროს გარშემო მდებარე ტერიტორია კეთილმოაწყვეს. გამოიყენეს XIX საუკუნის დასასრულის სამრეწველო არქიტექტურის ფორმები. წყაროსთან დაკიდეს მემორიალური დაფა. 

## ლიტერატურა
* Волошинова В. Ф., Волошинова Л. Ф. 100 уникальных мест Ростовской области: Иллюстрированный справочник. Ростов-на-Дону: Ростиздат, 2011.-176 с., ил. ISBN 978-5-7509-0631-4

## რესურსები ინტერნეტში
* Памятники Дона
* Богатый источник
* 100 МЕСТ: БОГАТЫЙ КОЛОДЕЗЬ
* Богатяновский спуск 

## სქოლიო
კატეგორია:დონის როსტოვის ღირსშესანიშნაობები
Wi-Fi

მინი|WiFi-ს ლოგო
**Wi-Fi** // **WiFi** () — ლოკალურ ქსელში უსადენო კავშირის დამყარების ტექნოლოგია, რომელიც ზემაღალი / სანტიმეტრული ტალღების სიხშირეებს იყენებს.

Wi-Fi-ს უსადენო კავშირით მრავალი ტექნიკური მოწყობილობა უკავშირდება ერთმანეთს, რომლისთვისაც გადამცემ საშუალებებს იყენებენ.

## იხილეთ აგრეთვე
* Bluetooth

## რესურსები ინტერნეტში
* ტექნიკური ლექსიკონი „Wi-Fi“


კატეგორია:კომპიუტერული ქსელები
აზიური ვივერა

**აზიური ვივერა**, **აზიური ციბეტა**, **დიდი ციბეტა**, **დიდი ინდური ციბეტა** ბინადრობს ხელუხლებელ ტყეებში (მარადმწვანესა და ფოთლოვანში), მეორად ტყეებსა და პლანტაციების ტერიტორიაზე. ვერტიკალურად ადის ზღვის დონიდან 1600 მ-ის სიმაღლეზე.

## აღწერა 
მისი სხეულის სიგრძეა 50-95 სმ, კუდის — 38-59 სმ, მასა — 3,4-9,2 კგ.

ყელი მორთულია კონტრასტული შავი და თეთრი ფერებით, რომელიც შედგება სამი შავი ყელსაბამის მსგავსი ზოლისაგან, რომლებიც თავის მხრივ ფართო თეთრი ზოლებით არიან გამოყოფილნი. ზოგადი ფერი არის რუხი ან წითური-ყავისფერი მუქი ორნამენტებით მხრებზე. ახასიათებს ტალღოვანი ხაზი ზურგზე და ხშირად გარკვეული ლაქები ფეხები (სურათი ზოგჯერ ძალიან ბუნდოვანია). კისრის უკანა ნაწილიდან კუდის ძირამდე აქვს მუქი წითელი თმა, რომელიც ყალყზე დგება, როდესაც ცხოველი საფრთხეს გრძნობს. კუდი მთლიანად ზოლიანია: ხუთი ან ექვსი ფართო შავი ზოლი ერთმანეთისგან გამოყოფილია ვიწრო თეთრი რგოლებით. ფეხის გულებზე თმები აქვს ბალიშებს შორის, ხოლო მესამე და მეოთხე თითის ფრჩხილებზე — კანის აპკი.

## ქვესახეობები 
აზიური ვივერა მოიცავს ხუთ ქვესახეობას:
*  — გავრცელებულია ჩინეთში.
*  — გავრცელებულია კუნძულ ჰაინანიზე.
*  — გავრცელებულია ასამიდან და მიანმარიდან ინდოჩინეთამდე.

## ადგილობრივი სახელები 
ასამურ ენაზე მას ჰქვია *გენდერა* ან *ჯოჰამოლი*.

ბენგალურ ენაზე მას ეწოდება *ბაღდასი*, *ბჰამი* ან *ბჰამ ბირალი* და *განდჰო გოკული* ან *ხატასი*.

მალაიურ ენაზე აზიურ ვივერას ჰქვია *მუსანგ კასტური* (მუსანგ — ვივერა, კასტურ — მუშკი), მისი მუშკის სუნის გამო.

ტაიზე ეწოდება *ჩამოტ ფენ ჰენ პლონგი* (ชะมดแผงหางปล้อง; [tɕʰa.mót.pʰɛ̌ːŋ.hǎːŋ.plɔ̂ŋ] — მრგვალ-კუდიანი გენატა).

ლაოსურ ენაზე მისი სახელი გამოითქმის როგორც *ნგენ ფენ ჰენ კანი* (ເຫງັນແຜງຫາງກ່ານ; [ŋěn.pʰɛ̌ːŋ.hǎːŋ.kāːn] — ზოლიან-კუდიანი ცებეტა).

ტამილურ ენაზე ეწოდება *პუნუგუ პუნაი* (புனுகு பூனை).

მალაიალამურ ენაზე მას ჰქვია *ვერუკუ* (വെരുക്).

## სქოლიო 
კატეგორია:ვივერა
კატეგორია:ბანგლადეშის ძუძუმწოვრები
კატეგორია:ინდოეთის ძუძუმწოვრები
კატეგორია:ნეპალის ძუძუმწოვრები
მწვანე თეატრი (დონის როსტოვი)

**მწვანე თეატრი** () — ღირსშესანიშნაობა და ფედერალური მნიშვნელობის კულტურული მემკვიდრეობის ობიექტის როსტოვის დრამის თეატრის ნაწილი. მდებარეობს დონის როსტოვში, როსტოვის ოლქი, რუსეთის ფედერაცია. 

მისამართი: რუსეთის ფედერაცია, როსტოვის ოლქი, დონის როსტოვი, თეატრის მოედანი № 1.

## ისტორია 
1957 წელს განხორციელდა მაქსიმ გორკის სახელობის თეატრის რეკონსტრუქცია, რომლის შედეგდაც გააფართოეს მაყურებელთა დარბაზი. 1960 წელს კი გააფართოეს საკონცერტო მოედანი არქიტექტორ ვ. რაზუმოვსკის პროექტის მიხედვით. ამის შემდეგ ნაგებობამ მიიღო სახელწოდება „მწვანე თეატრი“. დამატებული სცენის ტევადობა იყო 3 000 ადამიანი, ხოლო თავად მოედანი 300 კვადრატული მეტრით გაზარდეს.  თეატრის დეკორაციის შესაქმნელად მოიწვიეს მოქანდაკეები მოსკოვიდან, სანქტ-პეტერბურგიდან და დონის როსტოვიდან. თეატრმა თავისი სახელწოდება მიიღო იმის გამო, რომ მის სიახლოვეს მდებარეობს ძალიან ბევრი ხე. 2000 წლის მონაცემებით შენობა ავარიული მდგომარეობაშია.  მისი დაცვის სტატუსი დღემდე გაურკვეველია. კულტურული მემკვიდრეობის ობიექტების საოლქო რეესტრში იგი შეტანილია, როგორც ფედერალური მნიშვნელობის კულტურული მემკვიდრეობის ძეგლის როსტოვის მაქსიმ გორკის სახელობის დრამის თეატრის ნაწილი, ხოლო რუსეთის ფედერაციის კულტურის სამინისტროს მონაცემებით, ეს ინფორმაცია რეალობას არ შეესაბამება.

2003 წელს შენობის რეკონსტრუქცია კვლავ არ დაწყებულა, სწორედ აღნიშნული სტატუსის გაურკვევლობის გამო. ჩანიშნული შემდეგი სარემონტო სამუშაოები უნდა გამართულიყო 2012 და 2013 წელს, მაგრამ არც ეს რესტავრაცია ჩატარებულა. 2016 წლის მონაცემებით რესტავრატორების გეგმაში შედის სასცენო მოედნის გაფართოება და სათვალთვალო ბორბალის დადგმა. 2017 წლის მონაცემებით შენობის რესტავრაციისათვის საჭიროა 110 მლნ რუსული რუბლი. ამჯერად ნაგებობა კვლავ ავარიულ მდგომარეობაშია.

## რესურსები ინტერნეტში
* Зелёный театр на Викимапии

## სქოლიო
კატეგორია:დონის როსტოვის ღირსშესანიშნაობები
მწვანე თეატრი

ტერმინი **მწვანე თეატრი** შეიძლება აღნიშნავდეს:

* მწვანე თეატრი (ბაქო)
* მწვანე თეატრი (დონის როსტოვი)
* მწვანე თეატრი (კიევი)
* მწვანე თეატრი (მოსკოვი)
* მწვანე თეატრი (ოდესა)
* მწვანე თეატრი (სიმფეროპოლი)
* მწვანე თეატრი (სოჭი)
ბარცანის შეწირულების დაწერილი დოდორქის ღმრთისმშობლისადმი

**ბარცანის შეწირულების დაწერილი დოდორქის ღმრთისმშობლისადმი** — ქართული ხელნაწერი საბუთი. დედანი დაკარგულია.

## საბუთის აღწერა
პირი: სეა, 1449-1629; გადაწერილია დედნიდან სარგის კაკაბაძის მიერ XX საუკუნის დასაწყისში, 1 ფრ.; ს. კაკაბაძის მიხედვით, საბუთი შესრულებული ყოფილა ქაღალდზე. ზომა 87,5 X 25 სმ; განკვეთილობის ნიშანი: ორი წერტილი. ძველი საარქივო-სააღრიცხვო ნომერი №486.

საბუთი შესრულებულია უწიგნურად, ახლავს მრავალი გრამატიკულ-ორთოგრაფიული შეცდომა. საბუთს თარიღი არ უზის. ს. კაკაბაძე დედანს XIII-XIV საუკუნეებით ათარიღებდა.

## ტექსტი
{{ციტატა|[ქ.] სახელითა ღმრთისაითა, მამისა, ძისა და სულისა წმიდისაითა; მეოხებითა ყოვლად [წმიდისა] ღ(მრთ)ისმშობლისაითა, ესე დაწერილი [მე, ა]დვ[ა]ს ძემან, მოგაჴსენე თქუენ და ღმერთთა (sic) ჩემთა, გარესჯ(ე)ლ-დოდორქელთა.

მოვაჴსენე და შევსწირე და მოგაჴსენე ჩემი მ(ა)მ(უ)ლი. გკ(ა)დრე პ(ატრო)ნთა ღ(მრთ)ისა სწ(ო)რთაგ(ა)ნ გ(აა)ზ(ა)დებ(უ)ლი, ვითა მ(ა)თგ(ა)ნ ნ(ა)ბ(ო)ძვ(ა)რსა ს(ი)გელსა ეჩ(ი)ნა.

ჴელგეწიფების გ(ა)სყ(ი)და{დ} და გ(ა)ზ(ი)თვებ(ა){დ} და შეწ(ი)რვ(ა)დ, რ(ა)დაც გ(ი)ნდ(ო)დეს, ესრ(ე)თ გ(ა)თ(ა)ვ(ი)სუფლ(ე)ბ(უ)ლი შ(ე)მ(ო)გწ(ი)რე ბ(ა)რც(ა)ნ[ი] მისითა მ{ი}მდგ(ო)მ{ი}თა, რ(ა)ცა არას [...] უს(ა)რჩლელნ(ი) ყ(ო)ვლ(ი)სა კ(ა)ც(ი)საგ(ა)ნ. არვ(ი)ს საქმ(ე) უც თ(უე)ნთან.

გიბ(ე)დნ(ი)ერ(ო)ს ღ(მერთ)მ(ა)ნ შ(ე)ნ, ყ(ო)ლ(ა)დ წმ(ი)დასა ღ(მრთის)მშობ(ე)ლსა დუდ(ა)რქისას{ა}, წ(მინდასა) შ(ე)ნსა დამკ(ვი)-დრებ(უ)ლსა კრებ(უ)ლსა. არც რ(ა) ჩ(ე)მსა ძმ(ა)სა საქმე უც მ(ი)სთვ(ი)ს [...] და ზენაჰარ ჩ(ე)მი ს(უ)ლი, დედ(ა)სა ჩემსა ც(ი)რ(ა)სა, და [ასულსა?] ჩ(ე)მსა ვ(ა)ხახისა. რ(ა)ც ჩ(უე)ნსა ს(უ)ლსა უჴუ(ე)ბ(უ)ლსამც უყ(ა)ვთ ჩ(უე)ნდა სახ[ლსა] შ(ი)ნა.

ეს გ(ა)გ(ი)ჩ(ი)ნ(ე) წ(მიდა) საყდართ ღ(მთი)სათა და ყ(ო)ვლადწმ(ი)დასა მ(ო)წყ(ა)ლე ღ(მრთის)მშ(ობე)ლისადა.

აწ, ვინცა ეს ჩემგან დაწ(ე)რ(ი)ლი შ(ე)გ(ი)ცვ(ა)ლუს, ან დ(ი)დმ(ა)ნ დიდებითა, ან მც(ი)რემ(ა)ნ სიმც(ი)რ(ი)თა, რამცა გ(უა)რმ(ა)ნ კ(ა)ცმ(ა)ნ ჴ(ე)ლყოს შლ(ა)დ და ქც(ე)ვ(ა)დ ამ(ი)ს ჩ(ე)მ(გა)ნ გ(ა)გ(ე)ბ(უ)ლსა და ჩ(ე)მთ გ(უ)ლ(ი)თ შ(ე)წ(ი)რულ{ი}სადა; კრ(უ)ლმც არს ცათა შ(ი)ნ(ა) და ქ(უე)ყ(ა)ნ(ა)სა ზედა თუ(ი)თ თ(ა)ვ(ა)დსა ღ(მერთ)სა ჰ(უ)რ(ია)თა და მ(ი)სისა მშობლისა, დოდ(ო)რქ(ი)სა ღ(მრთი)სმშობლ(ი)სა მადლითა; შ(ე)მც(ა)ედების ბრძ(ო)ლ(ა) კ(აე)ნ(ი)ს{ა}, დანთქმა დათ(ა)ნ და [ა]ბ(ი)რ(ო)ნ(ი)ს{ი}, შ(ი)შთვ(ი)ლ(ი) ი(უ)დ(ა)ს{ი}, გ(ა)-მც(ა)-სჴდეს, ვით(ა)რცა ს(ი)მ(ო)ნ მოგ[ვ]ი; და ნ(ა)წ(ი)ლ(ი)მცა მ(ი)სი არს [ნისტორ] და ორ(ი)გ(ე)ნ(ე)სთ(ა)ნ{ა} და პ(ე)ტრ(ე) მკ(ა)წრველისა, და ყ(ო)ვ(ე)ლთამცა მგმ(ო)ბ(ა)რთა სულ(ი)სა წმ(ი)დისათა თ(ა)ნა არს ნ(ა)წილ[ი] ს(უ)ლისა მ(ი)სისა დღესა [მას მეორედ მოსუ]ლისა[სა] მისისა. ესემც უთქმს თ(ან)ა: „არ არს ღ(მრთი)სა ძ(ა)ლ(ი)ს(ა)გ(ა)ნ კ(ი)დე“. დ[ა ა]ბ(ე)ლ ძმ(ი)ს მკლვ(ე)ლ(ი)სა წ(ა)მღ(ა)მ (sic), რ(ა)ცა სისხლი ქმნ(ი)ლ{ა} და ექმნების, მ(ი)სგ(ა)ნმცა მი[ე]ც(ე)მ(ი)ს პა(სუ)ხი ღ(მერთ)სა. 

დავწე[რე] ჩემგან გაგებ(უ)ლი და შეწ(ი)რ(უ)ლ(ი). მტკ(ი)ც(ე)დ ეპყრ(ა)ს და და(უმ)ტკ(ი)ცოს ღ(მერთ)მ(ა)ნ ყ(ოვე)ლსა, გ(ა)გ(ე)ბ(უ)ლი მისი მტკ(ი)ც(ე) ყოს.}}

## ლიტერატურა
* ლომიძე დ., ჭუმბურიძე მ., სხირტლაძე ზ., გარეჯის ისტორიული დოკუმენტები, თბ., 2008, გვ. 11-12

კატეგორია:გარეჯის ქართული ხელნაწერები
Without You I'm Nothing (პლასიბოს ალბომი)

'''''Without You I'm Nothing''''' — ინგლისური ალტერნატიული როკ-ჯგუფ  პლასიბოს მეორე სტუდიური ალბომი. იგი ჩაიწერა 1998 წლის მეორე ნახევარში და გამოვიდა იმავე წლის 12 ოქტომბერს, ლეიბლებზე Hut და Virgin Records.

ალბომს კრიტიკოსების მაღალი შეფასება და კომერციული წარმატება ხვდა წილად. იგი ბრიტანეთის ჩარტის #1 პოზიციაზე მოხვდა, ხოლო ამერიკული „ბილბორდის“ „Heatseekers“-ში მეოცე ადგილს დასჯერდა. ბრიტანეთში მან პლატინის სტატუსი შეიძინა, ხოლო საფრანგეთში „ოქრო“ მიიღო. დღემდე გაიყიდა მისი მილიონი ასლი. ალბომიდან გამოიცა ხუთი სინგლი, მათ შორის – „Pure Morning“ და „You Don't Care About Us“.

## სიმღერების სია
## რესურსები ინტერნეტში
*

## სქოლიო
კატეგორია:1998 წლის ალბომები
კატეგორია:პლასიბოს ალბომები
კატეგორია:ალბომები სტივ ოსბორნის პროდიუსერობით
კატეგორია:Hut Records-ის ალბომები
კატეგორია:Virgin Records-ის ალბომები
კომკავშირის სკვერი

**კომკავშირის სკვერი** () — სკვერი, გამწვანებული მასივი რომელიც მდებარეობს დონის როსტოვის ოქტომბრის რაიონში, როსტოვის ოლქი, რუსეთის ფედერაცია. 

## აღწერა 
კომკავშირის სკვერი ტერიტორია შეიძლება დავყოთ დასავლეთისა და აღმოსავლეთის ნაწილებად. კომკავშირის სკვერის დასავლეთი ნაწილის სარემონტო სამუშაოები მიმდინარეობდა მთელი 2013 წლის განმავლობაში. სავარაუდოდ, სამუშაოების ჩატარება უნდა მომხდარიყო იმ ადგილებში, სადაც აუცილებლობას წარმოადგენდა სკამების აღდგენა და დაზიანებული ელემენტების აღდგენა. სარემონტო სამუშაოების გეგმაში ასევე შედიოდა საბავშვო სათამაშო კომპლექსის „Кораблик“-ის დაზიანებული ელემენტების გამოცვლა.

2012 წელს კომკავშირის სკვერში დაიდგა შადრევანი, რომელიც იყო დონის როსტოვის კეთილმოწყობისა და სატყეო მეურნეობის სამმართველოს ბალანსზე. სამუშაოები მისი სამუშაოების აღდგენისათვის უნდა დასრულებულიყო  2013 წლის აგვისტოს დასასრულს. კომკავშირის სკვერის აღმოსავლეთ ნაწილში  აიგეგმა ისეთი მცენარეების გაშენება, როგორიცაა ცაცხვი, ნეკერჩხალი და სხვა ნერგები. ავტოსალონის შენობა, რომელიც განთავსებულია სკვერის ტერიტორიაზე, დაიკავა ბავშვთა ცენტრმა. 2013 წლის განმავლობაში უნდა მომხდარიყო გაზონებისა და სკვერის აღმოსავლეთი ნაწილის რეკონსტრუქცია.

2015 წელს დონის როსტოვის კომკავშირის სკვერრში გაავრცელეს უფასო Wi-Fi.

2017 წელს კომკავშირის პარკის ტერიტორიაზე გამართეს ხეების დარგვის აქცია, საერთო საქალაქო შაბათობის ფარგლებში.

## სქოლიო
კატეგორია:დონის როსტოვის ღირსშესანიშნაობები
ISO 4217

**ISO 4217** — სტანდარტიზაციის საერთაშორისო ორგანიზაციის (ISO) სტანდარტი, რომელიც ადგენს სამასოიან ალფავიტურ და სამნიშნა ციფრულ ვალუტის კოდებს. მათი გამოყენების ძირითადი სფეროა — დოკუმენტები და შეტყობინებები, რომელიც მიეკუთვნება საერთაშორისო გარიგებებს, ასევე ნებისმიერი კომერციული ან საბანკო მოღვაწეობა, სადაც მიზანშეწონილია გამოისახოს ვალუტის სახელწოდება კოდირებული ან შემოკლებული ფორმით და ამასთან მოხდეს მისი გარკვევით იდენტიფიცირება, რადგან სხვადასხვა ვალუტას შეიძლება ჰქონდეს ერთი და იგივე დასახელება (ამერიკული დოლარი, კანადური დოლარი, ავსტრალიური დოლარი და სხვა).

სტანდარტის მოქმედი რედაქციის ოფიციალური დასახელება:
* ინგლისურ ენაზე — *ISO 4217:2008. Codes for the representation of currencies and funds*;
* ფრანგულ ენაზე — *ISO 4217:2008. Codes pour la représentation des monnaies et types de fonds*;
* რუსულ ენაზე — *ISO 4217:2008. Коды для представления валют и фондов*.

სტანდარტიზაციის საერთაშორისო ორგანიზაციამ შეიმუშავა დაახლოებით 18&nbsp;500 სტანდარტი; ISO&nbsp;4217 შედის 8 ყველაზე უფრო მოთხოვნადი სტანდარტების სიაში და თვითონ სტანდარტიზაციის საერთაშორისო ორგანიზაციაში (ISO) ყველაზე უფრო წარმატებულთა სამეულში.

ორიგინალში სტანდარტი ქვეყნდება ინგლისურ და ფრანგულ ენებზე. სტანდარტიზაციის საერთაშორისო ორგანიზაციის მიერ ავტორიზირებული ოფიციალური თარგმანი ქართულ და მსოფლიოს სხვა ენებზე არ ხორციელდება.

ISO 4217 სტანდარტიზაციის საერთაშორისო ორგანიზაციის მონაწილე ქვეყნებისთვის რეკომენდაციაა. მასზე დაყრდნობით მუშავდება ეროვნული სტანდარტები — მაგალითად, ვალუტის საერთორუსული კლასიფიკატორი ან ვალუტის უკრაინული კლასიფიკატორი (). ზოგიერთ შემთხვევაში უშუალოდ იხმარება ISO&nbsp;4217 — მაგალითად, ევროპის კავშირის ფარგლებში.

ISO-ს ოფიციალური პოლიტიკის შესაბამისად, ნებისმიერი მიზნებისთვის ISO&nbsp;4217-ის კოდების გამოყენების საფასური (მაგალითად, პროგრამული უზრუნველყოფის შემუშავებისთვის ან საბანკო სფეროში გადახდის იდენტიფიკაციისთვის) არ ამოიღება.

## აქტიური კოდები 
ქვემოთ მოყვანილია ISO 4217-ის ოფიციალური სტანდარტის მოქმედი კოდების ვალუტის დასახელებების სია.

## რესურსები ინტერნეტში
* The official list of ISO 4217 alphabetic and numeric codes
* ISO 4217 Maintenance Agency
* An older list of ISO 4217 alphabetic codes that contains some history of ISO 4217  (PDF file)
* Another list of numeric and alphabetic ISO 4217 currency codes 
* Position of the ISO code or euro sign in amounts
* Typing a Euro symbol on a non-European keyboard. Several methods are shown for the Euro and other special characters.

## სქოლიო
კატეგორია:ISO 4217
კატეგორია:ISO სტანდარტები
სოლოდოვის წისქვილი

**ვაჭარ სოლოდოვის წისქვილი** () — XIX საუკუნის მესამე მეოთხედის სამრეწველო არქიტექტურის ძეგლი ქალაქ დონის როსტოვში, როსტოვის ოლქი, რუსეთის ფედერაცია. სოლოდოვის წისქვილი დღემდე არ არის შემორჩენილი.

## ისტორია 
წისქვილი ააშენეს 1870 წელს. ეს იყო იშვიათი მაგალითი ქალაქის არქიტექტურაში. წარმოდგენილი იყო ორსართულიანი  ნაგებობის სახით, რომელიც სრულდებოდა კარვისებური სახურავით. ნაგებობის ფასადი გაფორმებული იყო ბათქაშის დეკორაციებით, როგორიც ახასიათებს ფსევდოგოთიკურსა და რენესანსის სტილებს. შენობის არქიტექტურულ-მხატვრული ფასადი ჩამოყალიბდა პირველ სართულზე. მასზე განთავსებული იყო პროფილირებული თამასები და მაღალი ნახევარწრიული არქივოლტები. სოლოდოვის წისქვილის მეორე სართულის ფანჯრები ნახევარწრიული სანდრიკებით სრულდებოდა, მათ ზემოთ მასიური დაკბილული ფრიზები გვხვდებოდა. 

წისქვილი მოქმედებდა 1870 წლიდან ერთი ორთქლის მანქანის საშუალებით, რომელსაც 80 ცხენის ძალა ჰქონდა და წისქვილის შტატში ირიცხებოდა 48 თანამშრომელი. აქ მზადდებოდა 300 000 ფუთი ფქვილი ერთი თვის განმავლობაში. მოგვიანებით, 1875 წელს წისქვილი გადავიდა ივანე სტეფანეს ძე ივანოვიჩის კუთვნილებაში. თუმცა წყაროების არარსებობის გამო წისქვილი პირველად ისტორიულ წყაროებში მოიხსენიება 1885 წელს, ამ პერიოდისათვის იგი უკვე ვაჭართა ოჯახის, სოლოდოვების კუთვნილებაში იყო გადასული.

## სქოლიო
კატეგორია:დონის როსტოვის ღირსშესანიშნაობები
ოქტომბრის სახელობის პარკი

**ოქტომბრის სახელობის პარკი** () — კულტურისა და დასვენების პარკი, რომელიც მდებარეობს დონის როსტოვის ოქტომბრის რაიონში, როსტოვის ოლქი, რუსეთის ფედერაცია. 

## ისტორია 
ოქტომბრის სახელობის პარკი დაარსდა 1971 წელს 7,2 ჰექტარის ფართობზე მდინარე ტემერნიკის ნაპირზე, პარკის ტერიტორიაზე მდებარეობს სარბენი ბილიკი, სავარჯიშო ტრენაჟორები, სამაგიდო ჩოგბურთის სათამაშო მოედნები, ასევე მოედანი, რომელიც გამოიყენება სპორტის სხვადასხვა სახეობებისათის, მათ შორის კალათბურთის, ხელბურთისა თუ ფეხბურთისათვის. 2013 წელს, პარკის ცენტრალურ ნაწილში მდებარე კანალიზაციის ორი ხაზის საგანგებო მდგომარეობის საკითხი უნდა გადაწყვეტილიყო. იგი იყო არასასიამვნო სუნის გარცელებისა და ტერიტორიის სანიტარული დაბიძურებს მიზეზი. იმავე წლის ზაფხულში ხელახლა უნდა ჩამოყალიბებულიყო ქსელი. მოახდინეს კულტურსა და დასვენების პარკის 56-ე არმიის ქუჩის მხრიდან არსებული მთავარი შესასვლელის კიბეების რესტავრაცია. გაზაფხულის სეზონზე ოქტომბრის სახელობის პარკის ტერიტორიაზე დარგეს 40 ხე, მათ შორის ისეთი სახეობები როგორიცაა ცირცელი, იასამანი, იელი, იფანი და სხვა. 

ოქტომბრის სახელობის პარკი წარმოადგენს მოედანს, სადაც მიმდინარეობს კულტურულ-მასობრივი ღონისძიებები. აქ აღნიშნავენ დროშის დღეს, რუსეთის დღეს, გამარჯვების დღეს, ბავშვთა დაცვის დღეს და სხვა ღირსშესანიშნავ დღესასწაულებს. ზამთრის განმავლობაში კულტურისა და დასვენების პარკის ტერიტორიაზე იმართება საბავშვო საახალწლო დღესასწაულები.

## სქოლიო
კატეგორია:როსტოვის ოლქი
კატეგორია:რუსეთის პარკები
აზიური ჟაბირუ

**აზიური ჟაბირუ** () — ფრინველი ყარყატისნაირთა რიგისა. ერთ-ერთია ორწევრიანი ნისკარტუნაგირა ჟაბირუების გვარიდან (*Ephippiorhynchus*).

## აღწერა 
აზიური ჟარიბუს სხეულის სიგრძეა 130-150 სმ, ფრთის შლილი — 230 სმ-მდე. მისი თავი, კისერი და საფრენი ბუმბული შავი ფერისა, დანარჩენი ბუმბული — თეთრი. ნისკარტი ასევე შავია, გრძელი ფეხები კი ღია წითელი. ფრინველის სქესის მიხედვით განსხვავდება თვალი ფერი: დედლებს თვალი ყვითელი აქვთ, მამლებს — ყავისფერი. ბარტყები ტანზე შეფერილნი არიან ღია ყავისფერი ბუმბულით, ფეხებზე — მუქი ყავისფერით. ფრენის დროს ჟარიბუ თავის გრძელ კისერს წინ ჭიმავს.

აზიური ჟარიბუ მოიცავს ორ ქვესახეობას:
* Ephippiorhynchus asiaticus asiaticus
* Ephippiorhynchus asiaticus australis

## გავრცელება 
აზიური ჟარიბუ ერთადერთი ყარყატისნაირია, რომელიც სამხრეთ და სამხრეთ-აღმოსავლეთ აზიაშია გავრცელებული. ბინადრობს სამხრეთ ინდოეთიდან ვიეტნამამდე. მისი გავრცელების უკიდურესი სამხრეთი საზღვარი — სამხრეთი ავსტრალია.

## გამრავლება 
აზიური ჟაბირუები ბუდეს აკეთებენ და კვერცხს სდებენ ჭაობებში და წყალსატევების ნაპირებზე აზიისა და ავსტრალიის ტროპიკულ ზონაში. ამ პერიოდში ისინი მცირე კოლონიებად ცხოვრობენ. ბუდის დიამეტრი 2 მ-მდე აღწევს. დედალი მასში დებს 3-5 კვერცხს. ორივე მშობელი რიგრიგობით კრუხობს და კვებავს ბარტყებს.

## კვება 
ეს ფრინველები იკვებებიან თევზით, ბაყაყებით, დიდი მწერებით, იშვიათად — პატარა მღრღნელებითა და ფრინველებით და ხვლიკებით.

## ხასიათი და ჩვეულებები 
აზიურ ჟარიბუებს ახასიათებთ ცეკვის მსგავსი წარმოდგენები. მათი წყვილი დგება ერთმანეთის პირისპირ, შლიან ფრთებს და აფართხალებენ მის წვერებს სწრაფად, შემდეგ სულ უფრო წინ სწევენ თავებს, სანამ ერთმანეთს არ შეახებენ. ამის შემდგომ უკაკუნებენ ნისკარტებს და მიდიან. წარმოდგენა ვრცელდება დაახლოებით ერთი წუთი და იგი შეიძლება რამდენიმეჯერ განმეორდეს.

## სტატუსი და კონსერვაცია 
აზიური ჟარიბუ ფართოდაა განსახლებული და არ გამოირჩევა სიმჭიდროვით, რაც პოპულაციებს სრულფასოვან შეაფასებს აძნელებს. შრი-ლანკის საერთო პოპულაცია 50 ფრინველს ითვლის, იგი ასევე გაიშვიათდა ტაილანდში, მიანმარში, ლაოსსა და კამბოჯაში. სუნდალანდის რეგიონში აღნიშნული სახეობა სავარაუდოდ გადაშენდა. სამხრეთ და სამხრეთ-აღმოსავლეთ აზიაში თავმოყრილი მოსახლეობა დაახლოებით 1000 ფრინველზე ნაკლებია. 2011 წლის კვლევამ გამოავლინა, რომ პოპულაცია უტარ-პრადეშის შტატში სტაბილირდება, თუმცა შესაძლოა ფრინველთა რაოდენობის ზრდა შეაყოვნოს მშრალი წლების რაოდენობის მომატებამ ან მიწის გამოყენების შეცვლამ, რაც ამცირებს გამრავლებისუნარიან წყვილებს.

ავსტრალიის მოსახლეობა ოპტიმისტურად შეფასებულია დაახლოებით 20,000 ფრინველს, ხოლო უფრო კონსერვატიული შეფასებით დაახლოებით 10,000 ფრინველს მოიცავს. ეს სახეობა ითვლება გადაშენების საფრთხის ქვეშ მყოფად (პირველ რიგში წყლის ჰაბიტატის დაბინძურების, მისი ამოშრობის, ელექტრო სადენებთან შეჯახების, გადაჭარბებული რაოდენობის თევზის ჭერის, ნადირობის და ბუდობის ადგილებში ადამიანთა შეჭრის გამო).

## სქოლიო 
კატეგორია:ნისკარტუნაგირა ჟაბირუები
მერლინი

**მერლინი** () — ლეგენდარული პერსონაჟი, უფრო მეტად ცნობილი, როგორც ჯადოსანი მეფე ართურის ლეგენდებიდან და შუასაუკუნოვანი უელსური პოეზიიდან. პირველად ნახსენებია ჯეფრი მონმაუთელის ნაშრომში „Historia Regum Britanniae“ (დაახლ. 1136) და შთაგონებულია რამდენიმე მანამდე არსებული ისტორიული თუ ლეგენდარული პიროვნებით. თავად ჯეფრის ნამუშევრებში გაერთიანებულია ორი ელემენტი. პირველია ამბები მირდდინ ვილტზე (მერლინუს კალედონენსისზე). იგი იყო ჩრდილო-ბრიტონელი წინასწარმეტყველი, რომელსაც მეფე ართურთან კავშირი არ ჰქონია. მეორეა თქმულებები რომაულ-ბრიტანული ომების მხედართმთავარ ამბროსიუს აურელიანუსზე. ასე ჯეფრიმ შექმნა შერწყმული **მერლინ ამბროსიუსი** (). თქმულებების მიხედვით, მერლინი დასაფლავებულია საფრანგეთში, პემფონტის ტყეში.

ჯეფრის მიერ წარმოდგენილმა მერლინმა პოპულარობა შეიძინა, განსაკუთრებით უელსში. შემდგომში სხვა მწერლებმა განავრცეს პერსონაჟის ბიოგრაფია. როგორც წესი, იგი აღწერილია, როგორც „კამბიონი“, ინკუბის და ადამიანის ჰიბრიდი ზებუნებრივი ძალებით. მერლინი თავად არის პასუხისმგებელი ართურის დაბადებაზე, მაგიის თუ ინტრიგის გამოყენებით. სხვა ავტორების ნაშრომებში მერლინი ართურის მრჩეველია და დატყვევებული და მოჯადოებულია ტბის ქალბატონის მიერ.

## რესურსები ინტერნეტში
## სქოლიო
ვიტალი ბიანკი

**ვიტალი ვალენტინის ძე ბიანკი** (დ.   11  თებერვალი [ ძვ. სტ. 30 იანვარი], 1894, სანქტ-პეტერბურგი, რუსეთის იმპერია — გ. 10 ივნისი, 1959, ლენინგრადი, სსრკ) — საბჭოთა მწერალი, მრავალი საბავშვო მოთხრობის ავტორი.

იყო ბიისკის  ბუნების მოყვარულთა საზოგადოების აქტიური მონაწილე. ალტაის სახალხო უნივერსიტეტში გამოდიოდა ლექციებით ორნიტოლოგიაში. 1921 წელს ორჯერ იქნა დაპატიმრებული ადგილობრივი ჩეკას მიერ და სამი კვირის განმავლობაში პატიმრობაში მძევლად ჰყავდათ. 1922 წელს გააფრთხილეს შესაძლო დაპატიმრების შესახებ და იგი, მივლინების გაფორმებით, გაემგზავრა პეტროგრადში. 

1925 წელს კვლავ დააპატიმრეს და არარსებულ ორგანიზაციაში მონაწილეობის ბრალდებით მიუსაჯეს სამწლიანი დეპორტაცია ურალსკში. 1928 წელს, მრავალი, მათ შორის, მაქსიმ გორკის შუამდგომლობით, მიიღო ნოვგოროდში, შემდეგ კი ლენინგრადში გადასვლის უფლება. 1932 წელს იგი კიდევ ერთხელ დააპატიმრეს, მაგრამ სამხილების არარსებობის გამო გაათავისუფლეს.

1935 წლის მარტში ბიანკი კვლავ იქნა დაპატიმრებული და გადაგზავნილი აკტიუბინის ოლქში. უფლებადამცველ ეკატერინა პეშკოვას შუამდგომლობით იგი გაათავისუფლეს.

დიდი სამამულო ომის პერიოდში გულის ავადმყოფობის გამო ჯარში არ გაიწვიეს. სიცოცხლის უკანასკნელ წლებში გადაიტანა ინფარქტი, შემდეგ – ორი ინსულტი. სისხლძარღვთა დაავადების გამო თითქმის წაერთვა გადაადგილების უნარი. გარდაიცვალა 1959 წლის 10 ივნისს. 

## სქოლიო
კატეგორია:რეპრესირებულები
კატეგორია:რუსი მწერლები
კატეგორია:საბჭოთა მწერლები
კატეგორია:საბავშვო მწერლები
კატეგორია:მწერლები ანბანის მიხედვით
კატეგორია:სანქტ-პეტერბურგში გარდაცვლილები
მუსიკალური ვიდეოების რეჟისორი

**მუსიკალური ვიდეოების რეჟისორი** — მუსიკალური ვიდეოების წარმოების ხელმძღვანელი. იგი პასუხისმგებელია შემსრულებლის ვიდეოს შემოქმედებით და დრამატულ მხარეებზე. რეჟისორი ხელმძღვანელობს შემსრულებლების, ტექნიკურ, მსახიობების, მოდელების და მოცეკვავეების გუნდს. ცალკეულ შემთხვევებში, ვიდეოს იგი კონცეფციაზე თავად შემსრულებელთან ერთად მუშაობს.

## რესურსები ინტერნეტში
* ინტერნეტის მუსიკალური ვიდეოების მონაცემთა ბაზა 
* რეჟისორების მონაცემთა ბაზა
ნოვოშახტინსკის დრამატული თეატრი

**ნოვოშახტინსკის დრამატული თეატრი** () — თეატრი ქალაქ ნოვოშახტინსკში, როსტოვის ოლქი, რუსეთის ფედერაცია. დაარსებულია 2006 წელს. ყველაზე ახალგაზრდა პროფესიონალური თეატრი როსტოვის ოლქში. თეატრის სამხატვრო ხელმძღვანელია სვეტლანა სოპოვა. 

თეატრის მისამართი: რუსეთის ფედერაცია, როსტოვის ოლქი, ნოვოშახტინსკი, სადოვაიის ქუჩა № 31.

## თეატრის ისტორია 
მომავალი ნოვოშახტინსკის თეატრის კოლექტივი ჩამოაყალიბა 1954 წელს პროფესიონალმა რეჟისორმა ალექსანდრე ტროფიმეს ძე სუტიაგინმა ვ. ი. ლენინის სახელობის შახტის სახალხო თეატრის ბაზაზე. თეატრალურმა კოლექტივმა გამოაცხადა სპექტაკლ „ამერკის ხმის“ დადგმის შესახებ ბ. ლავრენევის პიესის მიხედვით და დაიკავა პირველი ადგილი საოლქო თეატრალუი დათვალიერების პერიოდში. 1959 წელს ა. აფინოგენოვის პიესის მიხედვით დადგმულ სპექტაკლ „მაშენკას“ გამო მიენიჭა „სახალხო თეატრის“ სტატუსი. თითქმის მეოთხედი საუკუნე კოლექტივს ხელმძღვანელობდა თეატრის დამაარსებელი ალექსანდრე სუტიაგინი. 1985 წელს თეატრს სათავეში ჩაუდგა ალექსანდრე ტროფიმეს ძე სუტიაგინის აღსაზრდელი, თეატრის მსახიობი, ახალგაზრდა რეჟისორი სვეტლანა სოპოვა. ნოვოშახტინსკელებს უყვარდათ თავიანთი თეატრი და მას თავიანთ ქმნილებად თვლიდნენ. ყველაზე რთულ წლებშიც კი დარბაზი ყოველთვის მაყურებლებით იყო სავსე. 90-იანი წლების კრიზისის დროს თეატრმა მტკივნეულად მოიძია გადარჩენის გზები და მექანიზმები. 1992 წელს შეიქმნა შეზღუდული პასუხისმგებლობის საზოგადოება (შპს) „ნოვოშახტინსკის სახალხო დრამატული თეატრი“. თეატრის ასეთ აქტიურ ტრანსფორმაციას ხელი შეუწყო ლენინის სახელობის შახტის კოლექტივმა (დირექტორი ვ. ნ. პრიზი) და „შახტ-კრედობანკმა“ (დირექტორი კ. მ. ავერინი). 1996 წელს თეატრი დარეგისტრირდა, როგორც მუნიციპალური დანაყოფი „ნოვოშახტინსკის მუნიციპალური დრამატული თეატრი“. 1997 წელს ნოვოშახტინსკის ადმინისტრაციამ თეატრს გადასცა ყოფილი კონოთეატრის „შახტიორის“ დანგრეული და დატბორილი შენობა, მაყურებელთა 300 კაციანი დარბაზით. თეატრის კოლექტივმა თეატრის ენთუზიასტების, სამრეწველო საწარმოებისა და ნოვოშახტინსკის ადმინისტრაციის დახმარებით გადაწყვიტეს შენობის აღდგენა. 

2007 წელს თეატრის ხელმძღვანელის სვეტლანა სოპოვას ინიციატივით და როსტოვის ოლქის გუბერნატორის ვლადიმერ ჩუბის, როსტოვის ოლქის კულტურის მინისტრის სვეტლანა ვასილევასა და როსტოვის თეატრის მოღვაწეთა კავშირის თავჯდომარის, სახალხო არსტისტ მიხეილ ილიას ძე ბუშნოვის მხარდაჭერით ნოვოშახტინსკის მუნიციპალური დრამატული თეატრი შეიყვანეს საოლქო ბიუჯეტის მიერ დაფინანსებულ ცხრა თეატრს შორის.  2005-2006 წლებში როსტოვის ოლქის კულტურის მინისტრისა და როსტოვის ოლქის გუბერნატორის ინიციატივით საოლქო ბიუჯეტიდან გამოიყო 10 მლნ რუბლი თეატრის კაპიტალური რემონტისათვის. კაპიტალური რემონტის შემდეგ სცენამ და მაყურებელთა დარბაზმა მიიღო თანამედროვე სახე. სცენა აღიჭურვა თანამედროვე ტექნიკით, ხოლო მაყურებელთა დარბაზი თანამედროვე ინტერიერით.

## რესურსები ინტერნეტში
* თეატრის ოფიციალური გვერდი
* პრესა თეატრის შესახებ

კატეგორია:როსტოვის ოლქის ღირსშესანიშნაობები
კატეგორია:რუსეთის თეატრები
კატეგორია:თეატრები ანბანის მიხედვით
ლევ კასილი

**ლევ აბრამის ძე კასილი** (დ.   10 ივლისი  [ ძვ. სტ. 27 ივნისი ] , 1905 — გ.  21 ივნისი, 1970) — რუსი და საბჭოთა მწერალი, სცენარისტი. მესამე ხარისხის სტალინური პრემიის ლაურეატი (1951).

ყველაზე მეტად ცნობილია ავტობიოგრაფიული საბავშვო რომანით „კონდუიტი და შვამბრანია“ (1928—1931), რომელშიც აღწერილია გიმნაზისტების ცხოვრება რევოლუციამდე რუსეთში.

## რესურსები ინტერნეტში
* Lib.Ru-ზე
* ლევ კასილის მუზეუმი 

## სქოლიო
კატეგორია:რუსი მწერლები
კატეგორია:საბჭოთა მწერლები
კატეგორია:მწერლები ანბანის მიხედვით
კატეგორია:წითელი ვარსკვლავის ორდენის კავალრები
კატეგორია:მოსკოვში გარდაცვლილები
უინსტონ გრემი

**უინსტონ მოუდსლი გრემი** (ნამდვილი სახელი და გვარი **უინსტონ გრაიმი**, დ. 30 ივნისი, 1908 — გ.  10 ივლისი, 2003) — ინგლისელი მწერალი. ყველაზე მეტად ცნობილია რომანების სერიით პოლდარკის შესახებ. 1967–1969 წლებში იყო მწერალთა საზოგადოების თავმჯდომარე. 

## რესურსები ინტერნეტში
*

## სქოლიო
კატეგორია:ინგლისელი მწერლები
კატეგორია:მწერლები ანბანის მიხედვით
დიანა გებლდონი

**დიანა ჯ. გებლდონი** (, დ. 11 იანვარი, 1952) — ამერიკელი მწერალი. ყველაზე მეტად ცნობილია რომანების სერიით „უცხოელი“. მის ნაწარმოებებში გაერთიანებულია სხვადასხვა ჟანრი – ისტორიული, რომანტიკა, მისტიკა, თავგადასავლები, სამეცნიერო ფანტასტიკა და ფენტეზი. 2014 წელს გამოვიდა ტელესერიალი, დაფუძნებული „უცხოელზე“.

## რესურსები ინტერნეტში
* ოფიციალური საიტი

## სქოლიო
კატეგორია:ამერიკელი მწერლები
კატეგორია:XX საუკუნის ამერიკელი რომანისტები
კატეგორია:XXI საუკუნის ამერიკელი რომანისტები
კატეგორია:ამერიკელი სამეცნიერო ფანტასტიკის ჟანრის მწერლები
კატეგორია:ამერიკელი ქალი რომანისტები
კატეგორია:XX საუკუნის ამერიკელი ქალი მწერლები
კატეგორია:XXI საუკუნის ამერიკელი ქალი მწერლები
კატეგორია:ამერიკელი ისტორიული რომანისტები
კატეგორია:მწერლები ანბანის მიხედვით
კატეგორია:ცოცხალი ადამიანები
Meat Is Murder

***Meat Is Murder*** — ინგლისური როკ-ჯგუფ The Smiths-ის მეორე სტუდიური ალბომი. იგი ბრიტანეთში გამოვიდა 1985 წლის 11 თებერვალს, ლეიბლზე Rough Trade Records. *Meat Is Murder* იქცა ჯგუფის პირველ ალბომად, რომელიც ბრიტანეთის ჩარტის სათავეში მოხვდა. კანადაში იგი 40-ე პოზიციამდე მიაღწია, ხოლო აშშ-ში 110-ე იყო.

## სიმღერების სია
## ჩარტები
## სერტიფიცირებები და გაყიდვები
## სქოლიო
კატეგორია:The Smiths-ის ალბომები
კატეგორია:1985 წლის ალბომები
კატეგორია:Rough Trade Records-ის ალბომები
კატეგორია:Sire Records-ის ალბომები
Touch (Eurythmics-ის ალბომი)

***Touch*** — ბრიტანული ახალი ტალღის დუეტ Eurythmics-ის მესამე სტუდიური ალბომი. გამოვიდა 1983 წლის 14 ნოემბერს. იგი იყო Eurythmics-ის პირველი ბრიტანული #1 ალბომი და აგრეთვე მოხვდა აშშ-ის საუკეთესო ათეულში. ბრიტანეთში  და აშშ-ში ალბომმა პლატინის სტატუსი მიიღო. 2003 და 2012 წლებში *Touch* მოხვდა *Rolling Stone*-ის ყველა დროის 500 საუკეთესო ალბომის სიაში.

## სიმღერების სია
## სერტიფიცირებები
## სქოლიო
კატეგორია:Eurythmics-ის ალბომები
კატეგორია:1983 წლის ალბომები
კატეგორია:ალბომები დეივიდ ალან სტიუარტის პროდიუსერობით
კატეგორია:RCA Records-ის ალბომები